ชื่อผลงาน /โครงการพัฒนา :ร่วมแรงร่วมใจสู่เป้าหมาย Getting to Zero

คำสำคัญ : ร่วมแรงร่วมใจ, Getting to Zero

สรุปผลงานโดยย่อ

 การประสานความร่วมมือในการบูรณาการดูแลรักษาโรคติดต่อทางเพศสัมพันธ์สู่บริการให้การปรึกษาเพื่อค้นหาร่องรอยการติดเชื้อเอชไอวีและส่งต่อเข้ารับการรักษาด้วยยาต้านไวรัสเอดส์โดยความร่วมมือของทีมสหวิชาชีพทุกสาขา จิตอาสามิตรใหม่ปราสาทและเครือข่ายชุมชน ส่งผลให้ผู้ป่วยเข้าถึงระบบบริการได้รวดเร็ว ดูแลรักษาตามมาตรฐาน เกิดความปลอดภัยในการลดการเสียชีวิตได้

ชื่อและที่อยู่องค์กร : โรงพยาบาลปราสาท ตำบลกังแอน อำเภอปราสาท จังหวัดสุรินทร์ 32140

สมาชิกทีม : แพทย์หญิงวันทนีย์ มามูล นายแพทย์ชำนาญการพิเศษ อายุรแพทย์

 แพทย์หญิงธิดารัตน์ พรหมบุตร นายแพทย์ชำนาญการ สูติแพทย์

นางสุมาลี จิตตฤทธิ์ พยาบาลวิชาชีพชำนาญการ กลุ่มงานเวชปฏิบัติครอบครัว

นางสาวพรทิพย์ บุญรอด พยาบาลวิชาชีพชำนาญการ กลุ่มงานการพยาบาลห้องคลอด

นางสาวราณี ผลวัฒน์ พยาบาลวิชาชีพชำนาญการ กลุ่มงานส่งเสริมสุขภาพ

นางสาวมยุรี สุบรรณาจ พยาบาลวิชาชีพ กลุ่มงานการพยาบาลผู้ป่วยนอก

นางรุ่งนภา นิลประภาพยาบาลวิชาชีพชำนาญการ กลุ่มงานบริการให้การปรึกษาและจิตเวช

 นางสาวศรียุดา มานุจำ พยาบาลวิชาชีพชำนาญการ ผู้ประสานงานเอชไอวี

 โทรศัพท์ 044551295 ต่อ 5028 โทรสาร 044551295 ต่อ 1003,

 chaudoue2507@gmail.com,clinic2902@gmail.com

**เป้าหมาย**

1. เพิ่มการเข้าถึงระบบบริการโดยเร็ว ร้อยละของผู้ป่วยเริ่มยาต้านไวรัสเอดส์ ที่ CD4 < 100 cell/cumm ร้อยละ 20 ในปี 2557
2. ลดอัตราการเสียชีวิตในผู้ป่วยติดเชื้อเอชไอวีที่ยังไม่ได้รับยาต้านและเสียชีวิตใน 12 เดือนแรกหลังเริ่มยาต้านไวรัส ร้อยละ 10 ในปี 2557

**ปัญหา และ สาเหตุโดยย่อ**

จากการทบทวนการดูแลผู้ป่วยโรคติดต่อทางเพศสัมพันธ์ และผู้ติดเชื้อเอชไอวี พบว่ามีอัตราป่วยเพิ่มขึ้นผู้ติดเชื้อ/ผู้ป่วยเอดส์เข้ามารับการดูแลรักษาล่าช้า มีภาวะติดเชื้อฉวยโอกาสและอัตราการเสียชีวิตในผู้ที่ยังไม่เริ่มยาต้านไวรัสร้อยละ 19.55 ซึ่งเป็นผู้ติดเชื้อที่ขึ้นทะเบียนการรักษาและขาดการติดตามในการดูแลสุขภาพ อัตราการเริ่มยาต้านไวรัสเอดส์ ที่ CD4 < 100 cell/cumm ร้อยละ 52 พบหญิงตั้งครรภ์ที่อายุน้อยกว่า 24 ปีมีการติดเชื้อเอชไอวีร้อยละ 0.39 ในปี 2556 จึงมีการบูรณาการของการดูแลรักษาร่วมกันโดยทีมสหวิชาชีพทุกสาขา จิตอาสามิตรใหม่ปราสาท และ เครือข่ายโรงพยาบาลส่งเสริมสุขภาพตำบลดำเนินกิจกรรมในการสื่อสารเรื่องการป้องกันการติดเชื้อเอชไอวีในชุมชน เพื่อให้สามารถประเมินพฤติกรรมเสี่ยงด้วยตัวเอง จัดกิจกรรมสื่อสารในโรงเรียนโดยทีมวัยรุ่น สหวิชาชีพสูติกรรมร่วมกับสถานการศึกษาในการจัดหลักสูตรการสอนเพศศึกษาในโรงเรียน เปิดบริการช่องทางด่วนในการเข้ารับบริการทั้งระบบปกติและนิรนาม จัดให้มีพยาบาลให้การปรึกษาเพื่อค้นหาร่องรอยการติดเชื้อเอชไอวีทุกหน่วยและพัฒนาแนวทางการส่งต่อเข้ารับการดูแลรักษาด้วยยาต้านไวรัสในทุกกลุ่มเสี่ยง การประเมินการติดเชื้อฉวยโอกาสต่างๆเพื่อให้ได้รับการรักษาอย่างทั่วถึงโดยเร็ว

**กิจกรรมการพัฒนา**

 1**.เพิ่มการเข้าถึงระบบบริการ และการเข้ารับบริการ** โดยการค้นหาผู้ติดเชื้อรายใหม่ในกลุ่มเสี่ยงทุกกลุ่ม มีทีมงานรับผิดชอบที่ขัดเจน และร่วมทบทวนจัดทำแผนการดำเนินงานในกลุ่มเสี่ยงทุกกลุ่ม ได้แก่

1.1 ทีมผู้ป่วยนอก ดูแลผู้ป่วยกลุ่มที่เสี่ยงต่อการเกิดโรคติดต่อทางเพศสัมพันธ์และคู่นอน เพิ่มการดำเนินงานเชิงรุก แหล่งบริการ ต่างๆ ในการค้นหากลุ่มเสี่ยง

1.2. ทีมวัยรุ่นจากกุมารเวชกรรมและทีมสูติกรรมและเครือข่าย รพ.สต.บูรณาการร่วมกัน จัดกิจกรรมในกลุ่มเยาวชนในโรงเรียน และชุมชน ในการจัดกิจกรรมสื่อสารเพศเพื่อให้เยาวชน วัยรุ่น สามารถประเมินพฤติกรรมเสี่ยงของตนเอง การป้องกันโดยใช้ถุงยางอนามัย และเกิดแกนนำเยาวชน ในการดำเนินการ ผลลัพธ์ มีโรงเรียนในการสอนเพศศึกษาเต็มหลักสูตรในพื้นที่การศึกษา และ การนำเข้าสู่แผนยุทธศาสตร์ อบท.เพื่อดำเนินการป้องกันและแก้ไขปัญหาเอดส์ในพื้นที่เกิดตำบลนำร่องที่มีผลการดำเนินการที่ชัดเจนและต่อเนื่อง

1.3. ในกลุ่มผู้ป่วยวัณโรคให้การปรึกษาเพื่อเจาะเลือดค้นหาร่องรอยการติดเชื้อเอชไอวีโดยความสมัครใจได้ทุกหน่วยที่ผู้ป่วยเข้ารับการรักษา

1.4.หญิงตั้งครรภ์ที่ติดเชื้อเอชไอวี ให้บริการปรึกษาแบบคู่เพื่อให้สามีรับการปรึกษาเพื่อเจาะเลือดหาร่องรอยของการติดเชื้อเอชไอวีและส่งต่อเข้ารับการรักษา

1.5. เพิ่มศักยภาพพยาบาลในการให้การปรึกษาเพื่อเจาะเลือดโดยสมัครใจทุกหน่วยงาน และจัดระบบเพื่อให้การปรึกษาแจ้งผลการติดเชื้อในวันเดียว(Same Day Result)ในทุกกลุ่มเสี่ยง

2. **การดูแลทั่วไป** จัดระบบการส่งต่อระหว่างหน่วยงานดูแลรักษาในโรงพยาบาล การดูแลรักษาผู้ป่วยตาม CPG ประสานความร่วมมือในทีมสหวิชาชีพ เภสัชกรในการประเมินผลข้างเคียงของยา ความสม่ำเสมอของการกินยาต้านไวรัส แกนนำมิตรใหม่ปราสาทร่วมออกแบบระบบการดูแลผู้ป่วย

3. การวางแผนการดูแล ทบทวนการดูแลผู้ป่วยร่วมกันระหว่างทีมสหวิชาชีพ ทบทวนเหตุการณ์สำคัญต่างๆเพื่อค้นหาสาเหตุที่ทำให้ผู้ป่วยเสียชีวิต จัดระบบการค้นแฟ้มประวัติรายบุคคลในการเข้ารับการรักษา การส่งต่อข้อมูล การประเมินซ้ำเพื่อวางแผนการดูแลอย่างมีประสิทธิภาพ

4. การดูแลอย่างต่อเนื่อง มีการวางแผนการจำหน่ายดูแลผู้ป่วย และส่งต่อเพื่อการดูแลอย่างต่อเนื่องในชุมชน กรณีเปิดเผยตัว ร่วมทบทวนการดูแลร่วมในทีมจิตอาสามิตรใหม่ปราสาท เพื่อติดตามเยี่ยมและประเมินร่วมกัน

**การวัดผลและการเปลี่ยนแปลง**

1.เครือข่ายในการสื่อสารเพศในชุมชน จัดกิจกรรมอย่างต่อเนื่องให้ประชาชนกลุ่มเสี่ยงสามารถเข้ารับการปรึกษา และเข้าสู่ระบบการรักษาด้วยยาต้านไวรัสมีแนวโน้มที่ดีขึ้น ด้วยอัตราการเริ่มยาต้านไวรัสเอดส์ ที่ CD4 < 100 จากร้อยละ52เป็นร้อยละ 18.75

2.จัดให้มีพยาบาลผู้ประสานงาน และผู้รับผิดชอบทุกหน่วยงานในโรงพยาบาลเพื่อประสานความร่วมมือในการส่งต่อข้อมูล และกำกับปฏิบัติตาม CPG ผู้ป่วยโรคติดต่อทางเพศสัมพันธ์ได้รับบริการค้นหาเชื้อซิฟิลิสมีการติดเชื้อร้อยละ 7.50ค้นหาร่องรอยการติดเชื้อร้อยละ 55.5 และคู่สัมผัสได้รับบริการค้นหาเชื้อซิฟิลิสร้อยละ 84.50

3.การพัฒนาคุณภาพอย่างต่อเนื่องในหญิงมีครรภ์ติดเชื้อได้รับบริการค้นหาเชื้อซิฟิลิสมีการติดเชื้อร้อยละ 2.69 ให้การปรึกษาเพื่อเจาะเลือดค้นหาร่องรอยการติดเชื้อร้อยละ 0.366 สามีหญิงตั้งครรภ์ได้รับปรึกษาและเจาะเลือดหาร่องรอยการติดเชื้อร้อยละ 66.66 พบการติดเชื้อร้อยละ50

4. ทีมสหวิชาชีพและแกนนำมิตรใหม่ปราสาทร่วมออกแบบระบบการดูแลผู้ป่วยและการวางแผนการจำหน่ายและร่วมติดตามเยี่ยมบ้านในชุมชน กำกับการดูแลตามแนวทางและปฏิบัติตาม CPG มีการปรึกษาอายุรแพทย์ ทบทวนการดูแลและวางแผนการจำหน่ายผู้ป่วยร่วมกัน ส่งผลให้อัตราการเสียชีวิตในขณะที่ยังไม่เริ่มยาต้านไวรัสลดลง ร้อยละ19.55 และอัตราการเสียชีวิตใน 12 เดือนแรกหลังเริ่มยาต้านไวรัส ร้อยละ 8.2

**บทเรียนที่ได้รับ :**

1. การนำข้อมูลมาใช้ประโยชน์ในการพัฒนาระบบการดูแลผู้ติดเชื้อเอชไอวีและเอดส์โดยการแกะรอยระบบอย่างต่อเนื่อง ทำให้วิเคราะห์หาสาเหตุได้ตรงประเด็น นำสู่การพัฒนาระบบนการดูแลผู้ป่วยเอดส์ได้จริง

2. การมีส่วนร่วมในการทบทวนและออกแบบระบบของทีมสหวิชาชีพทุกสาขาและจิตอาสามิตรใหม่ปราสาทในการดูแลผู้ติดเชื้อเอชไอวีและผู้ป่วยเอดส์แบบองค์รวม เป็นสิ่งสำคัญที่ช่วยให้เกิดการพัฒนา ทั้งระบบที่เชื่อมโยงการดูแลผู้ป่วยในชุมชน

**ผู้รับผิดชอบ/ผู้ประสานงาน** (พร้อมที่อยู่หน่วยงาน โทรศัพท์ โทรสาร E-mail)

นางสาวศรียุดา มานุจำ ตำแหน่ง พยาบาลวิชาชีพชำนาญการ โทรศัพท์ 044551295 ต่อ 5028

โทรสาร 044551295 ต่อ 1003, E-mail : clinic2902@gmail.com